פרסי בחירת הנוער

טקס פרסי בחירת הנוער (באנגלית: Teen Choice Awards, ידוע גם בקיצור בשם ה-Teen Choice) הוא טקס פרסים אמריקאי הנערך מדי שנה, במהלכו מוענקים פרסים להישגים הגדולים ביותר של השנה החולפת בתחומים מוזיקה, קולנוע, ספורט, טלוויזיה, אופנה ועוד - בידי קהל יעד של בני ובנות נוער - כשגילאי היעד של זוכי הפרסים שנבחרים עשויים להיות גם מבוגרים.

הטקס השנתי משודר בערוץ פוקס האמריקאי, וקהל הנוער הוא שמצביע ובוחר את הזוכים בתחומים השונים. בניגוד לטקסים רבים בהם הזוכה מקבל פסלון, בטקס זה הזוכה מקבל גלשן עבודת יד בגודל מקורי המקושט בלוגו של הטקס, אותו מעצבים מחדש מדי שנה. ייצור גלשן אחד עולה לערוץ למעלה מ-800 דולר, והוא נבחר כפרס מתוקף היותו סמל המייצג את החופש הגדול ואת הקיץ עבור המתבגרים. במסגרת הטקס מופיעים ידוענים בתור אורחים ומגישים את הקטגוריות השונות, ובנוסף מתבצעים קטעי מעבר קומיים על ידי מנחה/מנחי הטקס ולעיתים על ידי ידוענים נוספים, וכן מספר קטעים מוזיקליים.

האמן ג'ייסון דירולו הופיע הכי הרבה פעמים עם 3 הופעות מוזיקליות לאורך השנים. להקת הבנים וואן דיירקשן היו הראשונים בכל תולדות הטקס שזכו בפרס בקטגוריית בחירת המוזיקה עבור שיר שלא יצא כסינגל.

מבחינת תוכן, הסדרה "שקרניות קטנות" מחזיקה במספר הזכיות הרב ביותר עם 30 פרסים. במקום השני נמצאת הסדרה "יומני הערפד" עם 27 פרסים, ואחריה נמצאים הריאליטי "אמריקן איידול" עם 18 פרסים, הסדרה "אחת שיודעת" עם 17 פרסים, הסדרה "Glee" עם 15 פרסים, הסדרות "חברים" ו-"" עם 10 פרסים והסדרות והתוכניות "גיבורים", "האנה מונטנה" ו-"משפחת קרדשיאן" עם 7 פרסים.

 קטגוריות בטקס 
 בחירת הקולנוע 

 בחירת הטלוויזיה

 בחירת המוזיקה

 בחירת הספורט

 בחירת האופנה ושונות

מקרא צבעים
  קטגוריה בהווה  קטגוריה בעבר או קטגוריה שהוצגה פעם אחת בלבד  קטגוריה משתנה

 רקע 
כאשר המפיקים הראשיים בוב ביין ומייקל בורג קיימו פגישה לטובת יצירת טקס פרסים הפונה לקהל הנוער, הם חשבו על טקס שמאופיין בתוכן בוגר יותר מזה של טקס פרסי בחירת הילדים של ניקלודיאון, ובמידת מה משתווה לתוכן של טקס פרסי הווידאו-קליפים של MTV. לאורך השנים נשמר הפורמט המקורי של הטקס, לפיו הפרסים מוענקים לידוענים עם הישגים בתעשיית הבידור והספורט, והקטגוריות הן קטגוריות דינמיות שאינן קבועות ומתחדשות משנה לשנה.

בעבר נערכה ההצבעה לטקס תוך שימוש בפתקי הצבעה. הפתקים היו מוטמנים בדפי מגזינים המיועדים לנוער, אותם הם היו צריכים לרכוש, כאשר היה עליהם לתלוש את הפתק עם המועמד המועדף עליהם ולשלוח אותו לערוץ פוקס. בנוסף, היה ניתן להצביע דרך האתר הרשמי של ערוץ פוקס באינטרנט. בשנת 2008 הקימו פוקס ומפיקי הטקס את teenchoice.com - האתר רשמי לטקס פרסי בחירת הנוער, דרכו נעשית ההצבעה הרשמית לטקס עד היום.

הטקס הראשון נערך בשנת 1999, ומאז מתקיים בתדירות שנתית. בשנתיים הראשונות (1999-2000) הופק הטקס בשדה התעופה של העיר סנטה מוניקה שבקליפורניה. משנת 2001 עד 2013 הטקס הופק באמפיתיאטרון בשם גיבסון אשר שכן בלוס אנג'לס, אולם הוא נהרס לטובת אטרקציה חדשה שנבנתה בפארק שעשועים של אולפני יוניברסל הוליווד, הממוקם בקרבת מקום. שנה לאחר מכן, בשנת 2014 הטקס היה מתוכנן להתקיים בארנה של הקמפוס באוניברסיטת קליפורניה בלוס אנג'לס, אולם לאחר הצפה שלו הוחלף המיקום, והטקס שודר לבסוף באודיטוריום שריין, בין אולמות הבידור הגדולים בלוס אנג'לס.

 פרסים מיוחדים 
בנוסף לקטגוריות השנתיות הסטנדרטיות, קיימות 6 קטגוריות נוספות המוענקות כפרס כבוד ו/או הערכה, ואת הפרסים בקטגוריות אלו בוחר צוות הערוץ, בניגוד לקטגוריות האחרות בהן קהל הנוער הוא הקול המכריע. פרסים מיוחדים אלו אינם ניתנים בכל שנה. קטגוריות הכבוד הן:

 הישג יוצא מגדר הרגיל (2000 - 2002):
 שנה  זוכה 2000  סרינה ויליאמס ו-ונסה ויליאמס 2001  שרה מישל גלר 2002  ריס וית'רספון

 פרס אומץ (2004):
 שנה  זוכה 2004  בת'אני המילטון

 פרס  (2005):
 שנה  זוכה 2005  גוון סטפאני 2017  ברונו מארס

 פרס  (2003-הווה):
 שנה  זוכה 2003  מייק מאיירס 2007  ג'סטין טימברלייק 2009  בריטני ספירס 2011  טיילור סוויפט 2012  סדרת סרטי דמדומים 2013  אשטון קוצ'ר 2014  סלינה גומז 2017  מיילי סיירוס

 פרס השראה מטעם  (2011-הווה):
 שנה  זוכה 2011  דמי לובאטו 2012  מירנדה קוסגרוב 2013  ניק ג'ונאס

 אייקון האופנה של  (2013-הווה):
 שנה  זוכה 2013  מיילי סיירוס 2014  זנדאיה 2015  בריטני ספירס

 פרס See Her ():
 שנה  זוכה 2017  ונסה הדג'נס

 הכי הרבה זכיות 
28 זכיות
 וואן דיירקשן
25 זכיות
 טיילור סוויפט
23 זכיות
 ג'סטין ביבר
19 זכיות
 מיילי סיירוס
16 זכיות
 סלינה גומז
15 זכיות
 אשטון קוצ'ר
14 זכיות
  דמי לובאטו
 האחים ג'ונאס
11 זכיות
 קריסטין סטיוארט
 פרמור
 רוברט פטינסון
10 זכיות
 ביונסה
 אמינם
 ג'סטין טימברלייק
 אריאנה גרנדה

 פרס Do Something 
ארגון Do Something הוא מוסד ללא כוונת רווח ששם לעצמו מטרה לעורר מוטיבציה אצל צעירים לפעול לטובת שינויים חברתיים, זאת באמצעות קמפיינים ארציים ומענקים עבור פרויקטים בעלי השפעה. הארגון מממן את פרס Do Something, פרס המוענק משנת 1996 מדי שנה על ידי הארגון לחמישה אנשים צעירים עד גיל 25 אשר הצליחו לחולל שינוי משמעותי שהשפיע על סביבתם. הזוכים בפרס מתוגמלים במענק של 10,000 דולר כדי להמשיך לפעול למען היוזמה, והזוכה בפרס הגדול מקבל מענק על סך 100,000 דולר. הארגון בנוסף חולק כבוד לידוענים העוסקים בצדקה.

במסגרת הטקס הוענק הפרס בשנת 2008 לצ'אד בולוק, שהיה ללא-ידוען הראשון אי פעם שזכה בפרס במסגרת הטקס. בשנת 2009 הפרס לא הוצג והוחלף בפרס הפעיל החברתי בו זכתה השחקנית היידן פנטייר.

 הטקס לאורך השנים 
 שנה  תאריך  מנחים  הופעות חיות  1999  1 באוגוסט  אין(בריטני ספירס הציגה את הטקס)  כריסטינה אגילרהבלינק-182אן סינק עם גלוריה אסטפןבריטני ספירס 2000  6 באוגוסט  אין(פרדי פרינז ג'וניור הציג את הטקס)  98 דיגריזבי.בי מאקנו דאוטאנריקה איגלסיאס 2001  12 באוגוסט  אין(דייוויד ספייד הציג את הטקס)  מולין יוג'ארון קרטר עם ניק קרטראשראיב עם גוון סטפאני  2002  19 באוגוסט  אין(ורן טרויר ובריטני ספירס הציגו יחד את הטקס)  נליג'ניפר לאב יואיטבי.בי מאק 2003  2 באוגוסט  דייוויד ספייד  קלי קלרקסוןאוונסנסהדונה'ס  2004  8 באוגוסט  פריס הילטוןניקול ריצ'י  בלינק-182ג'וג'ולני קרביץאשלי סימפסון 2005  16 באוגוסט  הילרי דאףרוב שניידר  גוון סטפאניבלאק אייד פיזהפוסיקט דולזסימפל פלאן  2006  20 באוגוסט  דיין קוקג'סיקה סימפסון  נלי פורטדו עם טימבלנדריהאנהקווין פדרליין  2007  26 באוגוסט  הילרי דאףניק קאנון  אבריל לאביןקלי קלרקסוןפרגישופ בויז  2008  4 באוגוסט  מיילי סיירוס  מיילי סיירוסמריה קאריAC/DCM&M Cru  2009  9 באוגוסט  האחים ג'ונאס  האחים ג'ונאסשון קינגסטוןמיילי סיירוסבלאק אייד פיז  2010  8 באוגוסט  קייטי פריקורי מונטית'מארק סאלינגכריס קולפרקווין מק'הייל  ג'ייסון דרולוטרווי מק'ויברונו מארסקייטי פריג'סטין ביברDiddy – Dirty Money  2011  7 באוגוסט  קיילי קווקו  וויל.איי.אםסלינה גומז והסצנהג'ייסון דרולוואן ריפאבליק  2012  22 ביולי  דמי לובאטוקווין מק'הייל  נו דאוטפלו ריידהג'סטין ביברקארלי ריי ג'פסן  2013  11 באוגוסט  דארן כריסלוסי הייל  וואן דיירקשןפאראמורפלורידה ג'ורג'יה ליין עם נלידמי לובאטו  2014  10 באוגוסט  טיילר פוסישרה היילנד  דמי לובאטו עם שר לוידמג'יק!ריקסטוןבקי ג'יג'ייסון דרולו 2015  16 באוגוסט  ג'ינה רודריגזג'וש פקלודאקריס  ליטל מיקס5 Seconds of Summerג'סי סמולט עם יאזרייצ'ל פלאטןפלו ריידה עם רובין ת'יק 2016  31 ביולי  ג'ון סינהויקטוריה ג'סטיס  ג'ייסון דירולוני-יוסריאה מקניילפלו ריידהצ'ארלי פות' 2017  13 באוגוסט  אין(לוגאן פול הציג את הטקס)  קייל עם ליל יאצ'יריטה אורהקלין בנדיט עם זארה לארסוןפרנץ' מונטנה עם סוואי לילואיס טומלינסון עם ביבי רקסה

 מחלוקות 
במהלך שידור טקס פרסי בחירת הנוער לשנת 2014, כוכב ה-Vine קמרון דאלאס טען שהטקס מבוים כאשר צייץ בחשבון הטוויטר שלו "זה מצחיק שהודיעו לי שזכיתי בפרס הוויינר שישה ימים לפני שההצבעה נסגרה וגרמו לשאר המתמודדים לצייץ בטוויטר שימשיכו להצביע בשבילם", זאת בזמן הענקת פרס כוכב הרשת לטיילר אוקלי, אף עליו התמודד דאלאס, ולכן הניחו שדבריו נאמרו מקנאה, אולם זמן קצר לאחר תחילת ההמולה כוכב Vine אחר בשם מאט אספינוסה, מועמד נוסף לזכייה גיבה את דבריו כשהגיב "הם השתמשו בכולנו בשביל קידום". בהמשך כוכב Vine שלישי, אשר לא היה מועמד, כתב "טקס פרסי בחירת הנוער מכור" יחד עם האשטאג שהפך לטרנד בינלאומי. העניין עורר סערה ברשת החברתית מצד המעריצים, שכן היו כעוסים נוכח העובדה שבזבזו זמן רב על הצבעות שלבסוף לא נספרו. יתר על כן, עוד לפני שידור הטקס גילו מעריצות הלהקה וואן דיירקשן כי חברי הלהקה לבושים בטקס באותם הבגדים שלבשו שישה ימים קודם לכן בהשקה שנערכה לכבוד הבושם החדש שלהם, זאת למרות שההצבעה טרם נסגרה באופן רשמי ביום ההשקה.

בסיום שידור הטקס הופיעה בכתוביות הסיום הודעה לפיה "החברה שומרת לעצמה את הזכות לבחור את הזוכה מבין ארבעת המתמודדים המובילים בהצבעות".

 ראו גם 
 פרסי בחירת הילדים של ניקלודיאון

 קישורים חיצוניים 



 הערות שוליים 

*
בחירת הנוער
בחירת הנוער
בחירת הנוער